CELEX: C2007/269/25
Language: hu
Date: 2007-11-10 00:00:00
Title: C-177/06. sz. ügy: A Bíróság (második tanács) 2007. szeptember 20-i ítélete – Az Európai Közösségek Bizottsága kontra Spanyol Királyság (Állami támogatások – Támogatási programok – A közös piaccal való összeegyeztethetetlenség – Bizottsági határozat – Végrehajtás – Támogatási program megszüntetése – Még nem folyósított támogatások felfüggesztése – Rendelkezésre bocsátott támogatások visszakövetelése – Kötelezettségszegés – Védekezésül felhozott jogalapok – A határozat jogellenessége – A végrehajtás teljes lehetetlensége)

10.11.2007   
            
            
               HU
            
            
               Az Európai Unió Hivatalos Lapja
            
            
               C 269/13
            
         A Bíróság (második tanács) 2007. szeptember 20-i ítélete – Az Európai Közösségek Bizottsága kontra Spanyol Királyság
   (C-177/06. sz. ügy) (1)
   
   (Állami támogatások - Támogatási programok - A közös piaccal való összeegyeztethetetlenség - Bizottsági határozat - Végrehajtás - Támogatási program megszüntetése - Még nem folyósított támogatások felfüggesztése - Rendelkezésre bocsátott támogatások visszakövetelése - Kötelezettségszegés - Védekezésül felhozott jogalapok - A határozat jogellenessége - A végrehajtás teljes lehetetlensége)
   (2007/C 269/25)
   Az eljárás nyelve: spanyol
   Felek
   
      Felperes: Európai Közösségek Bizottsága (képviselők: F. Castillo de la Torre és C. Urraca Caviedes, meghatalmazottak)
   
      Alperes: Spanyol Királyság (képviselő: N. Díaz Abad, meghatalmazott)
   Tárgy
   Tagállami kötelezettségszegés – A Bizottság 2001. december 20-i, az 1993-ban Spanyolország által egyes, a Guipúzcoa tartományban (C (2001) 4448 végl., HL L 77, 2003.3.24., 1. o.), az Álava tartományban (C (2001) 4475 végl., HL L 17, 2003.22.1., 20. o.) és a Vizcaya tartományban (C (2001) 4478 végl., HL L 40, 2003.14.2., 11. o.) újonnan létrehozott vállalkozásoknak nyújtott állami támogatások tárgyában hozott határozatai 2. és 3. cikkében előírtaknak való megfeleléshez szükséges intézkedések határidőben történő elfogadásának elmulasztása
   Rendelkező rész
   
               1)
            
            
               Mivel a Spanyol Királyság elmulasztotta:
               
                           —
                        
                        
                           a Spanyolország által a (spanyolországi) Álava tartományban újonnan létrehozott vállalkozásoknak 1993-ban nyújtott állami támogatásokról szóló 2001. december 20-i 2003/28/EK bizottsági határozat;
                        
                     
                           —
                        
                        
                           a Spanyolország által a (spanyolországi) Vizcaya tartományban újonnan létrehozott vállalkozásoknak 1993-ban nyújtott állami támogatásokról szóló 2001. december 20-i 2003/86/EK bizottsági határozat;
                        
                     
                           —
                        
                        
                           a Spanyolország által a (spanyolországi) Guipúzcoa tartományban újonnan létrehozott vállalkozásoknak 1993-ban nyújtott állami támogatásokról szóló 2001. december 20-i 2003/192/EK bizottsági határozat
                        
                     2. és 3. cikkének való megfeleléshez szükséges intézkedések meghozatalát, a Spanyol Királyság nem teljesítette a fenti rendelkezésekből eredő kötelezettségeit.
            
         
               2)
            
            
               A Bíróság a Spanyol Királyságot kötelezi a költségek viselésére.
            
         
      (1)  HL C 143., 2006.6.17.